Példa az éves beszámolóra vonatkozó könyvvizsgálói jelentésre (nincs melléklet)

(Véleménynyilvánítás visszautasítása, hatókör korlátozás lényegesnek és egyben átfogónak ítélt hatása miatt – Hiv: ISA 705 (felülvizsgált) 13. (b) (ii)))

**FÜGGETLEN KÖNYVVIZSGÁLÓI JELENTÉS**

**Az ABC társaság részvényeseinek/tulajdonosainak** [vagy más megfelelő címzettnek]

**Véleménynyilvánítás visszautasítása**

Megbízást kaptam(unk) az ABC társaság („a Társaság”) 20X1. évi éves beszámolójának könyvvizsgálatára, amely éves beszámoló a 20X1. december 31-i fordulónapra készített mérlegből – melyben az eszközök és források egyező végösszege [xxx.xxx] E Ft, az adózott eredmény [xxx.xxx] E Ft (nyereség/veszteség) -, és az ugyanezen időponttal végződő évre vonatkozó eredménykimutatásból, valamint a számviteli politika jelentős elemeinek összefoglalását is tartalmazó kiegészítő mellékletből áll.

Nem nyilvánítok(unk) véleményt a Társaság mellékelt, 20X1. december 31-i fordulónapra készített éves beszámolójára vonatkozóan.. A jelentésem(ünk) „*Véleménynyilvánítás visszautasításának alapja”* szakaszában leírt kérdések jelentősége miatt nem tudtam(unk) elegendő és megfelelő könyvvizsgálati bizonyítékot szerezni a mellékelt éves beszámolóra vonatkozó könyvvizsgálói véleményem(ünk) megalapozásához.

**Véleménynyilvánítás visszautasításának alapja**

*[Példa a készletekkel és a követelésekkel kapcsolatos elegendő és megfelelő bizonyíték szerzésére való képtelenség esetén a fel nem tárt esetleges hibás állítások lehetséges lényeges és átfogó hatásai miatt a könyvvizsgálói véleménynyilvánítás visszautasítására:]*

[Az éves beszámoló könyvvizsgálatára vonatkozó megbízásom(unk)at az éves beszámoló mérlegfordulónapját, 20X1. december 31-ét követően kaptam(uk) meg a Társaságtól, és így nem tudtam(unk) jelen lenni a készletek fordulónapon végrehajtott fizikai leltárfelvételén. A készletek 20X1. december 31-i mennyiségéről, amely xxx E Ft értéken szerepel a mérlegben, alternatív módszerekkel sem tudtam(unk) meggyőződni. Emellett, egy új számítógépes követelés-nyilvántartó rendszer 20X1. szeptemberében történt bevezetése számos, a mérlegkészítés napjáig nem tisztázott hibát eredményezett a követelések nyilvántartott egyenlegeiben. Könyvvizsgálói jelentésem(ünk) dátumáig a vezetés még nem fejezte be az új számítógépes nyilvántartási rendszer hiányosságainak a megszüntetését és a követelések egyenlegeiben keletkezett hibák teljes körű megállapítását és azok helyesbítését a könyvelési nyilvántartásokban. Nem tudtam(uk) más, alternatív módszerekkel sem megerősíteni vagy igazolni a követeléseknek a 20X1. december 31-i éves beszámoló mérlegében kimutatott xxx E Ft értékét. Előzőekből adódóan nem tudtam(uk) meghatározni, hogy esetleg szükség lett volna-e bármilyen helyesbítésre a könyvelési nyilvántartásokban rögzített vagy nem rögzített készletek és követelések, valamint ezekkel összefüggésben az eredménykimutatásban megjelenített egyes elemek egyenlegei vonatkozásában.]

**Egyéb információk: Az üzleti jelentés**

Az egyéb információk a (Cégnév) 20X1. évi üzleti jelentéséből állnak. A vezetés felelős az üzleti jelentésnek a számviteli törvény, illetve egyéb más jogszabály vonatkozó előírásaival összhangban történő elkészítéséért.

Az éves beszámoló általam(unk) végzett könyvvizsgálatával kapcsolatban az én (a mi) felelősségem(ünk az üzleti jelentés átolvasása és ennek során annak mérlegelése, hogy az üzleti jelentés lényegesen ellentmond-e az éves beszámolónak vagy a könyvvizsgálat során szerzett ismereteimnek(inknek), vagy egyébként úgy tűnik-e, hogy az lényeges hibás állítást tartalmaz. Ha az elvégzett munkám(nk) alapján arra a következtetésre jutok(unk), hogy az egyéb információk lényeges hibás állítást tartalmaznak, kötelességem(ünk) erről és a hibás állítás jellegéről jelentést tenni.

A számviteli törvény alapján az én (a mi) felelősségem(ünk) továbbá annak a megítélése, hogy az üzleti jelentés a számviteli törvény, illetve egyéb más jogszabály vonatkozó előírásaival összhangban van-e, és erről, valamint az üzleti jelentés és az éves beszámoló összhangjáról vélemény nyilvánítása.

Tekintettel arra, hogy a Társaság éves beszámolójáról nem nyilvánítok(unk) véleményt a jelentésem(ünk) „*Véleménynyilvánítás visszautasítása”* szakaszában megfogalmazott okok miatt, ezért nem nyilvánítok(unk) véleményt az (Cégnév) 20X1. évi üzleti jelentéséről sem.

**A vezetés és az irányítással megbízott személyek felelőssége az éves beszámolóért**

A vezetés felelős az éves beszámolónak a számviteli törvénnyel összhangban történő és a valós bemutatás követelményének megfelelő elkészítéséért, valamint az olyan belső kontrollért, amelyet a vezetés szükségesnek tart ahhoz, hogy lehetővé váljon az akár csalásból, akár hibából eredő lényeges hibás állítástól mentes éves beszámoló elkészítése.

Az éves beszámoló elkészítése során a vezetés felelős azért, hogy felmérje a Társaságnak a vállalkozás folytatására való képességét és az adott helyzetnek megfelelően közzétegye a vállalkozás folytatásával kapcsolatos információkat, valamint a vezetés felel a vállalkozás folytatásának elvén alapuló éves beszámoló összeállításáért. A vezetésnek a vállalkozás folytatásának elvéből kell kiindulnia, ha ennek az elvnek az érvényesülését eltérő rendelkezés nem akadályozza, illetve a vállalkozási tevékenység folytatásának ellentmondó tényező, körülmény nem áll fenn.

Az irányítással megbízott személyek felelősek a Társaság pénzügyi beszámolási folyamatának felügyeletéért.

**A könyvvizsgáló éves beszámoló könyvvizsgálatáért való felelőssége**

Az(A) én(mi) felelősségem(ünk) a Társaság mellékelt, 20X1. évi éves beszámolójának a Magyar Nemzeti Könyvvizsgálati Standardokkal összhangban történő könyvvizsgálata és könyvvizsgálói jelentés kibocsátása. A jelentésem(ünk) „*Véleménynyilvánítás visszautasításának alapja”* szakaszában leírt kérdések miatt azonban nem tudtam(unk) elegendő és megfelelő könyvvizsgálati bizonyítékot szerezni ezen éves beszámolóra vonatkozó könyvvizsgálói véleményem(ünk) megalapozásához.

Független(ek) vagyok(unk) a társaságtól a vonatkozó, Magyarországon hatályos jogszabályokban és a Magyar Könyvvizsgálói Kamara „A könyvvizsgálói hivatás magatartási (etikai) szabályairól és a fegyelmi eljárásról szóló szabályzata”-ban, valamint az ezekben nem rendezett kérdések tekintetében a Könyvvizsgálók Nemzetközi Etikai Standardok Testülete által kiadott „Nemzetközi etikai kódex kamarai tag könyvvizsgálóknak (a nemzetközi függetlenségi standardokkal egybefoglalva)” című kézikönyvében (az IESBA Kódex-ben) foglaltak szerint, és megfelelek(ünk) az ugyanezen  normákban szereplő további etikai előírásoknak is.

Dátum

Könyvvizsgáló cég képviselőjének aláírása Kamarai tag könyvvizsgáló aláírása

Képviseletre jogosult neve Kamarai tag könyvvizsgáló neve

Könyvvizsgáló cég neve Nyilvántartási szám

Könyvvizsgáló cégszékhelye

Nyilvántartási szám